Εγχειρίδιο χρήσης VAIO Σειρά SVS13A1/SVS1311/SVS1511

Συχνές ερωτήσεις

#### Τι πρέπει να κάνω αν η λειτουργία του υπολογιστή μου VAIO παρουσιάζει αστάθεια (δεν πραγματοποιείται εκκίνηση των Windows);

- Δοκιμάστε τις παρακάτω προτεινόμενες ενέργειες:

- Ανακτήστε τα αρχεία συστήματος του υπολογιστή. [Πληροφ.]
  Χρησιμοποιήστε το σημείο επαναφοράς που δημιουργήσατε προτού αρχίσει η λειτουργία του υπολογιστή σας VAIO να παρουσιάζει αστάθεια.

- Επαναφέρετε το σύστημα του υπολογιστή σας VAIO από ένα αντίγραφο ασφαλείας εικόνας συστήματος, αν έχετε δημιουργήσει τέτοιο αντίγραφο ασφαλείας. Για περισσότερες πληροφορίες, ανατρέξτε στη Βοήθεια και υποστήριξη των Windows.
  Όλα τα αρχεία που έχετε δημιουργήσει ή αλλάξει μετά τη δημιουργία του αντιγράφου ασφαλείας της εικόνας συστήματος δεν θα ανακτηθούν. Γι' αυτά τα αρχεία θα πρέπει να δημιουργήσετε αντίγραφο ασφαλείας με το VAIO Care – Επαναφορά συστήματος (VAIO Care Rescue). [Πληροφ.]

- Χρησιμοποιήστε την επιλογή Διαγνωστικός έλεγχος υλικού VAIO (VAIO Hardware Diagnostics) για να εντοπίσετε προβλήματα στον υπολογιστή σας VAIO.

- Με το λογισμικό, μπορείτε να ελέγξετε αν το υλικό του υπολογιστή (μια μονάδα CPU, μια μονάδα μνήμης και μια ενσωματωμένη συσκευή αποθήκευσης) χρειάζεται αντικατάσταση. Για να εκκινήσετε το Διαγνωστικό έλεγχο υλικού VAIO (VAIO Hardware Diagnostics), κάντε κλικ στις επιλογές Εργαλεία (Tools) και Διαγνωστικός έλεγχος υλικού VAIO (VAIO Hardware Diagnostics) στο VAIO Care – Επαναφορά συστήματος (VAIO Care Rescue).

- Για να επαναφέρετε το σύστημα του υπολογιστή σας VAIO, ακολουθήστε τις οδηγίες της ενότητας Ανάκτηση από την περιοχή επαναφοράς. [Πληροφ.]

- Αν δεν έχετε δημιουργήσει αντίγραφο ασφαλείας των δεδομένων σας, φροντίστε να δημιουργήσετε αντίγραφο ασφαλείας των πολύτιμων δεδομένων σας μέσω του VAIO Care – Επαναφορά συστήματος (VAIO Care Rescue), προτού επαναφέρετε το σύστημα του υπολογιστή σας VAIO. [Πληροφ.]
  Αν έχετε δημιουργήσει αντίγραφο ασφαλείας με τη δυνατότητα δημιουργίας αντιγράφου ασφαλείας των Windows προτού παρουσιάσει αστάθεια ο υπολογιστής σας VAIO, αλλά έχετε δημιουργήσει ή αλλάξει το αρχείο μετά από αυτήν την ενέργεια, δημιουργήστε ένα αντίγραφο ασφαλείας αυτού του αρχείου με το VAIO Care – Επαναφορά συστήματος (VAIO Care Rescue).

Σημείωση

- Με την επαναφορά του συστήματος του υπολογιστή σας VAIO, διαγράφονται όλα τα δεδομένα από την ενσωματωμένη συσκευή αποθήκευσης.