Εγχειρίδιο χρήσης VAIO Σειρά SVS13A1/SVS1311/SVS1511

Εργασία

# Εισαγωγή/Αφαίρεση του "Memory Stick"

Μπορείτε να χρησιμοποιείτε το "Memory Stick" για να αποθηκεύετε δεδομένα ή για να μεταφέρετε εικόνες από την ψηφιακή κάμερα προς τον υπολογιστή σας VAIO και το αντίστροφο. Για να εισαγάγετε/αφαιρέσετε το "Memory Stick", ακολουθήστε τα παρακάτω βήματα.

## Για να εισαγάγετε ένα "Memory Stick"

1. Εντοπίστε την υποδοχή "Memory Stick".

1. Κρατήστε το "Memory Stick" [Πληροφ.] με το βέλος να δείχνει προς την υποδοχή και σύρετέ το προσεκτικά μέσα στην υποδοχή έως ότου κουμπώσει στη θέση του.

Το σύστημα εντοπίζει αυτόματα το "Memory Stick" και εμφανίζει τα περιεχόμενά του*. Αν δεν εμφανιστεί κάποιο παράθυρο στην επιφάνεια εργασίας, κάντε κλικ στο (Έναρξη) και στην επιλογή Υπολογιστήςκαι κάντε διπλό κλικ στο εικονίδιο του "Memory Stick"*.
* Το γράμμα της μονάδας για την υποδοχή "Memory Stick", για παράδειγμα το “E:”, ενδέχεται να διαφέρει, ανάλογα με τη διαμόρφωση του συστήματος του υπολογιστή σας VAIO.
Σημείωση

- Μετά την εισαγωγή του "Memory Stick" στην υποδοχή, εμφανίζεται στο παράθυρο Υπολογιστής το εικονίδιο "Memory Stick".

- Αν η εισαγωγή του "Memory Stick" δεν πραγματοποιείται εύκολα, αφαιρέστε το προσεκτικά και βεβαιωθείτε ότι το εισάγετε με τη σωστή κατεύθυνση. Κατά την εισαγωγή του "Memory Stick" στην υποδοχή, βεβαιωθείτε ότι το κρατάτε με το βέλος στραμμένο προς τη σωστή κατεύθυνση. Για να αποφύγετε την πρόκληση βλάβης στον υπολογιστή σας VAIO ή στο μέσο, μην πιέζετε με δύναμη το "Memory Stick" στην υποδοχή αν συναντήσετε αντίσταση.

Υπόδειξη

- Όταν εισαγάγετε το "Memory Stick" στην υποδοχή για πρώτη φορά, ενδέχεται να σας ζητηθεί να εγκαταστήσετε το πρόγραμμα οδήγησης. Αν σας ζητηθεί κάτι τέτοιο, ακολουθήστε τις οδηγίες που εμφανίζονται στην οθόνη για να εγκαταστήσετε το λογισμικό.

## Για να αφαιρέσετε ένα "Memory Stick"

1. Εντοπίστε την υποδοχή "Memory Stick".

1. Βεβαιωθείτε ότι η ενδεικτική λυχνία πρόσβασης σε μέσο αποθήκευσης είναι σβηστή.

1. Ωθήστε το "Memory Stick" προς τον υπολογιστή σας VAIO κι έπειτα αφήστε το.

1. Τραβήξτε το "Memory Stick" για να το αφαιρέσετε από την υποδοχή.

Σημείωση

- Μην αφαιρείτε το "Memory Stick" όσο είναι αναμμένη η ενδεικτική λυχνία πρόσβασης σε μέσο αποθήκευσης. Διαφορετικά, μπορεί να χαθούν δεδομένα. Η φόρτωση μεγάλου όγκου δεδομένων ενδέχεται να διαρκέσει αρκετή ώρα. Για το λόγο αυτό, προτού αφαιρέσετε το "Memory Stick", βεβαιωθείτε ότι η ενδεικτική λυχνία είναι σβηστή.

- Αφαιρείτε πάντα το "Memory Stick" προσεκτικά. Διαφορετικά μπορεί να εξαχθεί απότομα, χωρίς να το περιμένετε.

Σχετικό θέμα
Πληροφορίες για το "Memory Stick"
Συμβατό "Memory Stick"
Διαμόρφωση του "Memory Stick"
Σημειώσεις για τη χρήση του "Memory Stick"