Εγχειρίδιο χρήσης VAIO Σειρά SVS13A1/SVS1311/SVS1511

Εργασία

# Σύνδεση συσκευής USB

Μπορείτε να συνδέσετε μια συσκευή Ενιαίου Σειριακού Διαύλου (USB) στον υπολογιστή σας VAIO, όπως ένα ποντίκι, μια μονάδα δισκέτας, ένα ηχείο ή έναν εκτυπωτή. Κατά τη σύνδεση, ενδέχεται να χρειαστεί εγκατάσταση του λογισμικού προγράμματος οδήγησης που παρέχεται με τη συσκευή USB. Για περισσότερες πληροφορίες, ανατρέξτε στο εγχειρίδιο της συσκευής.

1. Επιλέξτε τη θύρα USB (1) που θέλετε να χρησιμοποιήσετε.

1. Συνδέστε το καλώδιο της συσκευής USB (2) (δεν παρέχεται) στη θύρα USB.

Σημείωση

- Πριν από τη χρήση, ίσως χρειαστεί να εγκαταστήσετε το λογισμικό προγράμματος οδήγησης που παρέχεται με τη συσκευή σας USB. Για περισσότερες πληροφορίες, ανατρέξτε στο εγχειρίδιο της συσκευής USB.

- Για να εκτυπώσετε έγγραφα, βεβαιωθείτε ότι ο εκτυπωτής USB είναι συμβατός με την έκδοση των Windows που χρησιμοποιείτε.

- Πριν από την αποσύνδεση των ηχείων USB από τον υπολογιστή σας VAIO, διακόψτε την αναπαραγωγή DVD ή μουσικής ή απενεργοποιήστε τον υπολογιστή. Αν αποσυνδέσετε τα ηχεία USB ενώ πραγματοποιείται αναπαραγωγή, ενδέχεται να προκληθεί δυσλειτουργία.
  Για πληροφορίες σχετικά με τον τρόπο αφαίρεσης μιας συσκευής USB, ανατρέξτε στο εγχειρίδιο της συσκευής.

- Για να προστατεύσετε τον υπολογιστή σας VAIO ή/και τις συσκευές USB από βλάβες, τηρήστε τα εξής:

- Όταν μετακινείτε τον υπολογιστή σας VAIO ενώ υπάρχουν συνδεδεμένες συσκευές USB, αποφεύγετε τυχόν κραδασμούς ή προσκρούσεις στις θύρες USB.

- Μην τοποθετείτε τον υπολογιστή σας VAIO σε τσάντα ή σε θήκη μεταφοράς με συνδεδεμένες συσκευές USB.

Υπόδειξη

- Οι θύρες USB του υπολογιστή σας VAIO είναι συμβατές με τα πρότυπα USB 2.0 και USB 3.0. Οι θύρες USB που είναι συμβατές με το πρότυπο USB 3.0 ξεχωρίζουν από το μπλε χρώμα τους.

- Εκτός από τις λειτουργίες μεταφοράς του προτύπου USB 2.0, το πρότυπο USB 3.0 καθορίζει την ακόλουθη λειτουργία μεταφοράς:

- SuperSpeed: Ρυθμός μεταφοράς 5 Gbps.

Σχετικό θέμα
Σύνδεση εξωτερικής μονάδας DVD