Εγχειρίδιο χρήσης VAIO Σειρά SVS13A1/SVS1311/SVS1511

Στοιχεία αναφοράς

# Καθαρισμός του υπολογιστή σας VAIO/της οθόνης LCD

Πριν από τον καθαρισμό του υπολογιστή σας VAIO, διαβάστε τις παρακάτω προφυλάξεις για τη σωστή διαδικασία καθαρισμού.

## Κατά τον καθαρισμό του υπολογιστή σας VAIO

- Πριν από τον καθαρισμό του υπολογιστή σας VAIO, απενεργοποιήστε τον υπολογιστή, αποσυνδέστε το μετασχηματιστή εναλλασσόμενου ρεύματος και αφαιρέστε την μπαταρία.

- Χρησιμοποιήστε ένα μαλακό, στεγνό πανί για να απομακρύνετε τη βρομιά και τη σκόνη από τον υπολογιστή σας VAIO.

- Μην ξεχνάτε να χρησιμοποιείτε μαλακό, στεγνό πανί κατά τον καθαρισμό του υπολογιστή σας VAIO. Αν ο υπολογιστής είναι πολύ βρόμικος, υγράνετε την επιφάνεια του υπολογιστή σας με τα χνώτα σας και σκουπίστε τη βρομιά ή καθαρίστε την με ένα νωπό πανί και, στη συνέχεια, απομακρύνετε την υγρασία που απομένει με ένα στεγνό πανί.

- Μην χρησιμοποιείτε διαλύτες όπως βενζίνη, ακετόνη, αλκοόλη, διαλυτικό ή καθαριστικά του εμπορίου, καθώς αυτά ενδέχεται να προκαλέσουν φθορά στην επιφάνεια ή στην επικάλυψη του υπολογιστή σας VAIO.

- Χρησιμοποιήστε μια συσκευή ψεκασμού αέρα για εξοπλισμό ακριβείας προκειμένου να απομακρύνετε υπολείμματα και σκόνη κάτω από τα πλήκτρα (κουμπιά των πλήκτρων). Μην αφαιρείτε τα κουμπιά των πλήκτρων από το πληκτρολόγιο.
  Μην χρησιμοποιείτε ηλεκτρική σκούπα, καθώς ενδέχεται να προκληθεί δυσλειτουργία.

## Κατά τον καθαρισμό της οθόνης σας LCD

- Μην ξεχνάτε να χρησιμοποιείτε μαλακό, στεγνό πανί κατά τον καθαρισμό του υπολογιστή σας VAIO. Αν η οθόνη LCD είναι πολύ βρόμικη, υγράνετε την επιφάνεια της οθόνης LCD με τα χνώτα σας και σκουπίστε τη βρομιά ή καθαρίστε την με ένα νωπό πανί και, στη συνέχεια, απομακρύνετε την υγρασία που απομένει με ένα στεγνό πανί.

- Μην χρησιμοποιείτε διαλύτες όπως βενζίνη, ακετόνη, αλκοόλη, διαλυτικό ή καθαριστικά του εμπορίου, καθώς αυτά ενδέχεται να προκαλέσουν φθορά στην οθόνη LCD.